Държавен вестник, бр. 48, 2011 г., стр. 3

БРОЙ  48	
Д Ъ Р Ж А В Е Н  В Е С Т Н И К 	
СТР.  3  
УКАЗ № 148
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за военната полиция, приет от ХLI 
Народно събрание на 10 юни 2011 г.
Издаден в София на 20 юни 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за военната полиция 
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Този закон урежда дейността 
и правомощията на военната полиция и 
взаимодействието є с държавни органи и 
организации, служби за сигурност и служби 
за обществен ред. 
(2) Военната полиция е част от въоръжените 
сили на Република България и е организирана 
в служба „Военна полиция“ към министъра 
на отбраната и във военнополицейски фор­
мирования в Българската армия.
(3) Служба „Военна полиция“ е органи­
зирана в ръководство, регионални служби и 
център по логистика и подготовка.
(4) Военнополицейските формирования в 
Българската армия са организирани в роти, 
взводове и отделения. 
Чл. 2. (1) Военната полиция осъществява:
1. контрол за спазването на обществения ред 
и военната дисциплина от военнослужещите;
2. охранителна дейност за предотвратява­
не, пресичане и защита от противозаконни 
посегателства на лица, обекти, имущество, 
въоръжение, техника и мероприятия;
3. контрол върху използването на военни 
превозни средства;
4. осигуряване и контрол за спазването 
на установения пропускателен режим при 
влизане и излизане от охранявани обекти на 
Министерството на отбраната, структурите на 
пряко подчинение на министъра на отбраната 
и Българската армия и вътрешния ред в тях, 
включително чрез даване и спазване на задъл­
жителни указания при и осъществяване на:
а) проверки на документите за самоличност 
на външни лица и служебните пропуски на 
работещите;
б) проверки на багажа, товара и/или на 
превозни средства и съпроводителните им 
документи;
5. съвместно или във взаимодействие с 
Министерството на вътрешните работи или 
Държавна агенция „Национална сигурност“ 
задачи от тяхната компетентност по:
а) охрана на обекти;
б) разкриване, прекратяване и пресичане 
на терористични актове, разпространяване на 
оръжия за масово унищожение и незаконен 
трафик на оръжие; 
в) задържане на извършители на престъп­
ления от общ характер и освобождаване на 
заложници.
(2) Служба „Военна полиция“ опазва реда 
и сигурността в и на Министерството на от­
браната, структурите на пряко подчинение на 
министъра на отбраната и Българската армия, 
като самостоятелно или във взаимодействие 
с други служби за сигурност и служби за 
обществен ред осъществява:
1. оперативно-издирвателна дейност;
2. антитерористична дейност;
3. дейност по предотвратяване, разследване 
и разкриване на престъпления от общ характер 
и полицейска регистрация на лица;
4. информационна дейност;
5. охранителна и контролна дейност;
6. противопожарен контрол;
7. разследване на авиационни произшест­
вия и инциденти с военни въздухоплавателни 
средства;
8. контрол за спазването на правилата за 
движение по пътищата и техническото състо­
яние на военните превозни средства съгласно 
Закона за движението по пътищата;
9. определяне на необходимостта от при­
лагане на специални мерки за сигурност, 
техния вид и обем и даване на становища за 
изпълнението им при възлагане на обществени 
поръчки от Министерството на отбраната, 
структурите на пряко подчинение на минис­
търа на отбраната и юридическите лица от 
Българската армия; 
10. дейности и свързаните с тях правомо­
щия, отнасящи се до чуждестранни военно­
служещи или военни формирования, техните 
бази и транспортните им средства на тери­
торията на Република България, доколкото 
това е предвидено или не противоречи на 
международен договор, по който Република 
България е страна.
(3) Военнополицейските формирования в 
Българската армия извършват контролна и 
охранителна дейност в гарнизоните и районите 
за разполагане извън тях, като осъществяват:
1. контрол за спазването на войсковия ред 
и военната дисциплина от военнослужещите;
2. охрана, контрол на достъпа и пропус­
кателен режим;
3. съпровождане на военни превозни 
средства;
4. контрол върху използването на военни 
превозни средства.